משמר פראובראז'נסקי

יליזבטה כקיסרית רוסיה.]]
מוסורגסקי הצעיר הצנוע כצוער בגדוד פראובראז'נסקי של המשמר הקיסרי.
רגימנט משמר פראובראז'נסקי (ברוסית: Преображенский лейб-гвардии полк) היה אחד מרגימנטי המשמר העתיקים ומיחידות העילית של הצבא הרוסי הקיסרי. יחד עם רגימנט סמיונובסקי שימש רגימנט פראובראז'נסקי גם כיחידת ז'נדרמריה עבור הלשכה החשאית הממלכתית (המשטרה החשאית) במאה ה-18 בראשות הנסיך פיודור רומודנובסקי.

== היסטוריה ==
המשמר הוקם על ידי פיוטר הגדול בסוף המאה ה-17 מתוך צבאות הצעצוע שלו, במהלך משחקיו הצבאיים בכפר פרובראז'נסקוי (כיום מחוז במוסקבה ומכאן שמם). רגימנט פראובראז'נסקי בלט במיוחד במהלך מלחמת הצפון הגדולה (1700–1721), המלחמה הפטריוטית של 1812 ובמלחמת רוסיה-טורקיה בשנים 1877–1878. כיחידת שומרי ראש של יקטרינה הגדולה, שהיו גם מתומכיה העיקריים בהפיכה שלה נגד בעלה פיוטר השלישי, הוכרז רגימנט זה כמשמר גבוה במיוחד בסדר בכירותו הצבאית החל מ-14 ביולי 1762.

במאות ה-18 וה-19 היו קציני הרגימנט צעירים אריסטוקרטים רוסים והמינוי לחייל במשמר נחשב כהוכחה לנאמנות לממשלה ולצאר. בין חיילי המשמר הידועים היה המלחין הרוסי מודסט מוסורגסקי.<ref>BBC Radio 3. Composer of the Week, broadcast 26 October 2009</ref>

לאחר 1874, חיילים מהשורה של רגימנט פרובראז'נסקי גיוסו בעיקר תוך התחייבות לשרת במשך שלוש שנים בצבא הפעיל וחמש עשרה שנים בחיל המילואים.<ref>David Woodward, page 74 "Armies of the World 1854-1914", publisher G. P. Putman's Sons New York, SBN: 399-12252-4</ref> החיילים שנבחרו הצטיינו בגובהם ובשיערם הבהיר (על מנת להעניק מראה סטנדרטי במצעדים ובטקסים).<ref>Patrick de Gmeline, page 26 "La Garde Imperiale Russe 1896-1914", publisher Charles-Lavauzelle Paris 1986</ref><ref></ref>

למרות התיעוד שלו כמשמר נאמן, חלק מגדוד אחד שלו השתתף במרד ביוני 1906, בתקופה של אי שקט כללי באימפריה הרוסית. המרד דוכא במהירות ו-190 מחיילי המשמר נידונו לשירות בגדודי משמעת.<ref name="Gmeline pages 334-336">Patrick de Gmeline, pages 334-336 "La Garde Imperiale Russe 1896-1914", publisher Charles-Lavauzelle Paris 1986</ref> הגדוד פורק בדצמבר 1917 על ידי מפקדו האחרון, אלכסנדר קוטפוב (לימים גנרל). בשנת 2013 המשמר שוחזר והוקם מחדש כיחידת משמר של הצבא הרוסי בשם רגימנט המשמר העצמאי פראובראז'נסקי ה-154 במסגרת משמר הקרמלין.

== דגל ==
דגל הרגימנט היה בצבעי מסדר גאורגיוס הקדוש.<ref name="Gmeline page 25">Patrick de Gmeline, page 25 "La Garde Imperiale Imperiale Russe 1896-1914", publisher Charles-Lavauzelle Paris 1986</ref> הצבע ניתן לגדוד במטרה לחגוג את פועלם, כגדוד טקסי נאמן למשטר.

== מדים ==
צריפי פראובראז'נסקי בסנקט פטרבורג.
לאורך כל תולדותיו, הרגימנט לבש את המדים הסטנדרטיים של חיל הרגלים של המשמר הקיסרי, אשר בשנים 1683 עד 1914 היה בעיקר בצבע ירוק כהה (בסופו של דבר בגוון שחור). ההבדל העיקרי היה צבע המכפלת האדום עם שוליים לבנים, בתוספת מונוגרמה של הצאר על רצועות הכתפיים של החיילים והקצינים.<ref></ref>

== מארש פראובראז'נסקי ==
מארש פראובראז'נסקי של פיוטר הגדול, 1911.
מארש משמר פראובראז'נסקי (ברוסית: Марш Лейб-гвардии Преображенского полка) הוא אחד המארשים הצבאיים הרוסים המפורסמים ביותר.<ref name="hist">[http://tanki-media.ru/bp_07_musica/texts_info/marches_preobragenskogo_his.html "История марша Лейб-Гвардии Преображенского полка"], reprinted from the article Агафонов Н., Петров Ф. "Марш лейб-гвардии Преображенского полка", Оркестр, 2007</ref> הוא שימש כהמנון לא רשמי בתקופת הקיסרות.<ref></ref> המארש משמש כיום במצעד יום הניצחון השנתי אך גם כאחד מהמנוני משמר הקרמלין והגדוד המודרני רגימנט משמר פראובראז'נסקי ה-154.

לפני מלחמת העולם הראשונה המארש שימש כמארש בכמה יחידות צבאיות בפרוסיה. מאז 1964 היא שימשה כמארש איטי של הנחתים המלכותיים הבריטיים.<ref name="mari"></ref>

== אישים בולטים ששירתו בגדוד ==
* אברם פטרוביץ' גניבעל (1696–1781)
* מודסט מוסורגסקי (1839–1881)
* אלכסנדר קוטפוב (1930–1930)

== ראו גם ==
* רגימנט משמר פראובראז'נסקי ה-154
* מארש גדוד פראוברז'נסקי

== קישורים חיצוניים ==

* [http://www.lgpp.petrobrigada.ru/history/hist.htm היסטוריה של גדוד פראובראז'נסקי] 
* [https://www.youtube.com/watch?v=mSgqSRtU28M מארש פראובראז'נסקי] - המנון הגדוד

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:1687
קטגוריה:האימפריה הרוסית: צבא וביטחון
קטגוריה:ארגוני אבטחת אישים
קטגוריה:יחידות רגלים
קטגוריה:רגימנטים